రూ.2.11 లక్షల కోట్లు సమకూర్చనున్న సర్కారుఇక మరిన్ని భారీ సంస్కరణలు: అరుణ్ జైట్లీన్యూఢిల్లీ:  పెద్ద నోట్ల రద్దు, జిఎస్టి దెబ్బకు చతికిలబడిన  ఆర్థిక రంగాన్ని ఉత్తేజపరిచేందుకు ప్రభుత్వం నడుం బిగించింది. ఇందులో భాగంగా మొండి పద్దుల (ఎన్పిఎ) భారం తో చేతులెత్తేసిన ప్రభుత్వ రంగ బ్యాంకుల (పిఎస్బి)ను ఆదుకునేందుకు 2.11 లక్షల కోట్ల రూపాయల భారీ ప్యాకేజీ ప్రకటించింది. వచ్చే రెండేళ్లలో  సర్కారు బ్యాంకుల మూలధన అవసరాల కోసం రూ.2.11 లక్షల కోట్లు సమకూర్చనున్నట్టు ఆర్థిక మంత్రి అరుణ్ జైట్లీ ప్రకటించారు. ఈ మొత్తంలో రూ.76,000 కోట్లు బడ్జెట్ ద్వారా సమకూర్చుతారు. మరో రూ.1.35 లక్షల కోట్లు మూలధన పునర్ వ్యవస్థీకరణ రుణ పత్రాల జారీ ద్వారా సమకూర్చుతారు.ఆపరేషన్ ఇంద్రధనుష్ కింద గతంలో ప్రకటించిన రూ.70,000 కోట్ల ప్యాకేజీకి తాజా మొత్తం అదనం. పెద్ద నోట్ల రద్దు, జిఎస్టిపై ఇంటా బయట తీవ్రస్థాయిలో  వ్యక్తమవుతున్న విమర్శల నేపథ్యంలో ప్రభుత్వం ఈ నిర్ణయం తీసుకోవడం విశేషం. దాదాపు రూ.8.35 లక్షల కోట్ల మొండి బకాయిలతో సతమతమవుతున్న పిఎస్బిలకు ఇది పెద్ద ఓదార్పు అవుతుందని బ్యాంకింగ్ వర్గాలు భావిస్తున్నాయి. బ్యాంకులకు దండిగా నిధులు అందితే కంపెనీలకు కాస్తా చౌక వడ్డీ రేట్లకు రుణాలు అందే అవకాశం ఉంది. దాదాపు రూ.8 లక్షల కోట్ల  మేర పేరుకుపోయిన మొండి పద్దుల వల్ల బ్యాంకులు తాజా రుణాలు ఇచ్చే పరిస్థితిలో లేవు. దీంతో కార్పొరేట్ సంస్థలు నిధుల కొరతతో తీవ్రంగా సతమతమవుతున్నాయి. దాని ప్రభావం ఆర్థిక వృద్ధిపై పడింది. బ్యాంకింగ్ సంస్కరణలు ప్రభుత్వ రంగ బ్యాంకులకు  మూల ధనం సమకూర్చడంతో పాటు బ్యాం కింగ్ రంగంలో కొన్ని సంస్కరణలూ ఉంటాయని అరుణ్ జైట్లీ చెప్పారు. ఆ సంస్కరణలేంటో మాత్రం వెల్లడించలేదు. వచ్చే కొద్ది నెలల్లో ఆ వివరాలు వెల్లడిస్తామన్నారు. మూలధన పునర్ వ్యవస్థీకరణ రుణ పత్రాల స్వరూప స్వభావాలనీ వెల్లడించలేదు. అవసరమైన సమయంలోనే ఆ వివరాలు వెల్లడిస్తామన్నారు. దీంతో ఈ సంస్కరణలు ఎలా ఉంటాయోనని బ్యాంకింగ్ ఉద్యోగులు ఆందోళన వ్యక్తం చేస్తున్నారు. పటిష్టీకరణ పేరుతో ఎస్బిఐ తరహాలో విలీనాలు చేపడితే వేల మంది మిగులు ఉద్యోగులుగా తేలి తర్వాత వారిని ఏదో ఒక పేరుతో రోడ్డున పడేసే ప్రమాదం ఉందని ఉద్యోగ సంఘాలు ఇప్పటికే ఆందోళన వ్యక్తం చేశాయి.ఆర్థికపునాదులు పటిష్టం ఎవరేమన్నా భారత ఆర్థిక పునాదులు అత్యంత పటిష్టంగా ఉన్నాయని అరుణ్ జైట్లీ ప్రకటించారు. భారీ ఎత్తున ఆర్థిక సంస్కరణలు చేపట్టినప్పుడు కొన్ని ఇబ్బందులు అనివార్యమని అన్నారు. మన ఆర్థిక వ్యవస్థ ఇప్పటికీ వేగంగా వృద్ధి చెందుతున్న ప్రధాన ఆర్థిక వ్యవస్థల్లో ఒకటన్నారు. ఆర్థిక మంత్రిత్వ శాఖకు చెందిన అర డజను మంది సీనియర్ అధికారులతో కలిసి జైట్లీ విలేకరుల సమావేశంలో పాల్గొన్నారు. గత మూడేళ్లుగా జిడిపి సగటున 7.5 శాతం చొప్పున పెరిగినట్టు జైట్లీతో పాటు విలేకరుల సమావేశంలో పాల్గొన్న ఆర్థిక వ్యవహారాల కార్యదర్శి గార్గ్ చెప్పారు. ఈ సంవత్సరం కూడా జిడిపి వృద్ధి రేటు ఇదే విధంగా ఉంటుందని జైట్లీ  ధీమా వ్యక్త చేశారు. ఈ ఆర్థిక సంవత్సరంలోనూ ద్రవ్యోల్బణం నాలుగు శాతం దాటే ప్రసక్తే లేదన్నారు. భారత జిడిపి వృద్ధి రేటు త్వరలోనే ఎనిమిది శాతం మించుతుందని ఐఎంఎఫ్ చెప్పిన విషయాన్ని జైట్లీ గుర్తు చేశారు.పెద్ద నోట్ల రద్దు, జిఎస్టి సమస్యలతో సతమతమవుతున్న భారత ఆర్థిక వ్యవస్థ పునరుజ్జీవానికి ఇదో భారీ సహాయ ప్యాకేజీ.  - డిఎస్ రావత్, సెక్రటరీ జనరల్, అసోచామ్మూల ధన పునర్ వ్యవస్థీకరణతో బ్యాంకులు వడ్డీ రేట్లు తగ్గించే అవకాశం ఉంది. ఆ చర్య ఇన్వెస్టర్లతో పాటు వినియోగదారులకూ మేలు చేస్తుంది. - పంకజ్ పటేల్, ప్రెసిడెంట్, ఫిక్కీఇది సాహసోపేతమైన చర్య. ప్రస్తుతం ఇలాంటి చర్యల అవసరం ఎంతైనా ఉంది. దీనివల్ల మౌలిక రంగానికి మరిన్ని పెట్టుబడులు అందుతాయి. - రజనీష్ కుమార్, చైర్మన్, ఎస్బిఐ
roo.2.11 lakshala kotlu samakuurchanunna sarkaaruika marinni bhari samskaranalu: arun jaitleenyuudlli:  pedda notla raddu, jst debbaku chatikilabadina  aardhika rangaanni uttejaparichenduku prabhutvam nadum biginchindi. indulo bhagamga mondi paddula (npm) bharam thoo chetulettesina prabhutva ranga byaankula (psb)nu aadukunenduku 2.11 lakshala kotla roopaayala bhari packagy prakatinchindi. vache rendellalo  sarkaaru byaankula mooladhana avasaraala kosam roo.2.11 lakshala kotlu samakuurchanunnattu aardhika mantri arun jaitley prakatinchaaru. ee mottamlo roo.76,000 kotlu budget dwara samakuurchutaaru. maro roo.1.35 lakshala kotlu mooladhana punar vyavastheekarana runa patraala jaarii dwara samakuurchutaaru.aperation indradhanush kinda gatamlo prakatinchina roo.70,000 kotla pyaakaejiki taja mottam adanam. pedda notla raddu, jstpi inta bayata teevrasthaayilo  vyaktamavutunna vimarsala nepathyamlo prabhutvam ee nirnayam teesukovadam visesham. daadaapu roo.8.35 lakshala kotla mondi bakaayilato satamatamavutunna psblilaku idhi pedda odaarpu avutundani banking vargaalu bhaavistunnaayi. byaankulaku dandigaa nidhulu andithe companylaku kasta chouka vaddi retlaku runaalu ande avakaasam undi. daadaapu roo.8 lakshala kotla  mera perukupoyina mondi paddula valla byaankulu taja runaalu iche paristhitilo levu. deentho carporate samsthalu nidhula korathatho teevramgaa satamatamavutunnaayi. daani prabhaavam aardhika vruddhipai padindi. banking samskaranalu prabhutva ranga byaankulaku  muula dhanam samakuurchadamtho paatu byaam king rangamlo konni samskaranaluu untaayani arun jaitley cheppaaru. aa samskaranalento maatram velladinchaledu. vache koddi nelallo aa vivaraalu velladistaamannaaru. mooladhana punar vyavastheekarana runa patraala swaroopa swabhaavaalanii velladinchaledu. avasaramaina samayamlone aa vivaraalu velladistaamannaaru. deentho ee samskaranalu ela untayonani banking udyogulu aandolana vyaktam chestunnaru. patishteekarana paerutho esbi tarahaalo vileenaalu chepadithe vela mandi migulu udyogulugaa teli tarvaata vaarini edho oka paerutho rodduna padese pramaadam undani udyoga sanghaalu ippatike aandolana vyaktam chesaayi.aardhikapunaadulu patishtam evaremanna bhaarata aardhika punaadulu atyanta patishtamgaa unnaayani arun jaitley prakatinchaaru. bhari ettuna aardhika samskaranalu chepattinappudu konni ibbandulu anivaaryamani annaru. mana aardhika vyavastha ippatikee vegamgaa vruddhi chendutunna pradhaana aardhika vyavasthallo okatannaru. aardhika mantritva saakhaku chendina ara dazanu mandi seanier adhikaarulatho kalisi jaitley vilekarula samavesamlo paalgonnaaru. gatha moodellugaa jidipi sagatuna 7.5 saatam choppuna periginattu jaitleetho paatu vilekarula samavesamlo palgonna aardhika vyavahaaraala kaaryadarsi garg cheppaaru. ee samvatsaram kuudaa jidipi vruddhi retu ide vidhamgaa untundani jaitley  dheema vyakta chesaru. ee aardhika samvatsaramloonuu dravyolbanam naalugu saatam daate prasakte ledannaru. bhaarata jidipi vruddhi retu twaralone enimidi saatam minchutundani imf cheppina vishayaanni jaitley gurtu chesaru.pedda notla raddu, jst samasyalatho satamatamavutunna bhaarata aardhika vyavastha punarujjeevaaniki idho bhari sahaya packagy.  - ds ravat, secretery janaral, asochaammuula dhana punar vyavastheekaranatho byaankulu vaddi retlu tagginche avakaasam undi. aa charya investerlatho paatu viniyogadaarulakuu melu chestundi. - pankaj patel, president, fikkeedi saahasopetamaina charya. prastutam ilanti charyala avasaram entainaa undi. deenivalla moulika rangaaniki marinni pettubadulu andutaayi. - rajaneesh kumar, chairman, esbi